CELEX: C2006/281/09
Language: et
Date: 2006-11-18 00:00:00
Title: Kohtuasi C-300/04: Euroopa Kohtu (suurkoda) 12. septembri 2006.  aasta otsus (Nederlandse Raad van State (Madalmaad) eelotsusetaotlus) — M. G. Eman, O. B. Sevinger versus College van burgemeester en wethounders van Den Haag (Euroopa Parlament — Valimised — Hääletamisõigus — Arubalt pärit Madalmaade kodanikele kehtestatud Madalmaades elamise tingimus — Liidu kodakondsus)

18.11.2006   
            
            
               ET
            
            
               Euroopa Liidu Teataja
            
            
               C 281/5
            
         Euroopa Kohtu (suurkoda) 12. septembri 2006. aasta otsus (Nederlandse Raad van State (Madalmaad) eelotsusetaotlus) — M. G. Eman, O. B. Sevinger versus College van burgemeester en wethounders van Den Haag
   (Kohtuasi C-300/04) (1)
   
   (Euroopa Parlament - Valimised - Hääletamisõigus - Arubalt pärit Madalmaade kodanikele kehtestatud Madalmaades elamise tingimus - Liidu kodakondsus)
   (2006/C 281/09)
   Kohtumenetluse keel: hollandi
   Eelotsusetaotluse esitanud kohus
   Nederlandse Raad van State
   Põhikohtuasja pooled
   
      Hagejad: M. G. Eman, O. B. Sevinger
   
      Kostja: College van burgemeester en wethounders van Den Haag
   Kohtuasja ese
   Eelotsusetaotlus — Nederlandse Raad van State — EÜ artikli 17, artikli 19 lõike 2, artikli 189, artikli 190 ja artikli 299 lõike 3 tõlgendamine — Sätete kohaldamine liidu kodanikele, kes elavad ülemeremaades või -territooriumidel — Aruba ja Hollandi Antillide Madalmaade elanike hääletamis- ja kandideerimisõigus Euroopa Parlamendi valimistel, mille eeltingimuseks on Madalmaades elamine enam kui kümne aasta jooksul.
   Resolutiivosa
   
               1.
            
            
               Isikud, kellel on mõne liikmesriigi kodakondsus ja kes elavad või kelle alaline elukoht on EÜ artikli 299 lõikes 3 osundatud ülemeremaade ja -territooriumide hulka kuuluval territooriumil, võivad tugineda õigustele, mis on liidu kodanikele antud asutamislepingu teises osas.
            
         
               2.
            
            
               Kuigi kehtiva ühenduse õiguse kohaselt ei keela miski liikmesriikidel ühenduse õigust arvestades määratleda Euroopa Parlamendi valimistel hääletamis- ja kandideerimisõiguse omamise tingimused sellel territooriumil elamise kriteeriumi kaudu, kus need valimised korraldatakse, välistab võrdse kohtlemise põhimõte siiski, et valitud kriteeriumide tulemusena koheldakse võrreldavates olukordades olevaid kodanikke erinevalt, ilma et niisugune erinev kohtlemine oleks objektiivselt põhjendatud.
            
         
               3.
            
            
               Iga liikmesriik peab oma siseriiklikus õiguskorras määratlema meetmed, mis võimaldavad taastada selle isiku õigused (rechtsherstel), keda ühenduse õigusega vastuolus oleva sätte alusel ei kantud 10. juuni 2004. aasta Euroopa Parlamendi liikmete valimisteks valijate registrisse ja kes olid seega välistatud nendel valimistel osalemisest. Need meetmed, mille hulka võib kuuluda riigile süüks arvatava ühenduse õiguse rikkumisega põhjustatud kahju hüvitamine, peavad vastama võrdväärsuse ja tõhususe põhimõtetele.
            
         
      (1)  ELT C 228, 11.9.2004.